Qezaya Dara Hêni ya Çewlîgî de rayîrê dewa Zimtekî de di wesayîtî ginayî yewbînan ro. Qezayê trafîkî de Fadile Koşan (39), Asya Koşan ( 5 menge) dinyaya xo bedilnaye. Nurgule Koşan, Beyzanure Koşan, Omer Koşan (3), Hîdayet Koşan û keso/a bîn/e ke nameyê ci nêzanîyeno, birîndar bîyî.
Ekîpê weşîye sewqê cayê qezayî bîyî. Birîndarî pê ambulansan wedarîyayî nêweşxaneyî. Cenazayê 2 tenan zî wedarîyayî morgî.
Derheqê qezayî de tehqîqat dîya destpêkerdene.
